МУС Беларусі рыхтуецца да забеспячэння правапарадку падчас знаходжання ў Мінску святыні. Месца, дзе будзе знаходзіцца рэліквія, а таксама прылеглую тэрыторыю міліцыя возьме пад кругласутачную ахову. Супрацоўнікі ДАІ ўжо вызначылі паркоўкі для аўтатранспарту і гатовыя да арганізацыі дарожнай бяспекі падчас мерапрыемства. Пры неабходнасці будуць арганізаваны кантрольна-прапускныя пункты і будуць выкарыстоўвацца металадэтэктары для агляду ручной паклажы. З улікам умоў надвор’я разглядаецца пытанне размяшчэння дадатковых аўтобусаў для таго, каб паломнікі змаглі ў іх пагрэцца.